
1417a

I n f o r m á c i a
 
o výsledku rokovania výboru o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Samuelovi MIGAĽOVI, poverenému riadením Ministerstva investícií, regionálneho rozvoja a informatizácie Slovenskej republiky (tlač 1417a)
___________________________________________________________________________

	Predseda Národnej rady Slovenskej republiky svojím rozhodnutím č. 1480                          z 11. júna 2026 pridelil návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Samuelovi MIGAĽOVI, poverenému riadením Ministerstva investícií, regionálneho rozvoja a informatizácie Slovenskej republiky, (tlač 1417) na prerokovanie Výboru Národnej rady Slovenskej republiky pre verejnú správu a regionálny rozvoj s tým, že ako gestorský výbor podá Národnej rade Slovenskej republiky správu o výsledku prerokovania uvedeného návrhu vo výbore.
K predmetnému návrhu skupiny poslancov bola zvolaná 61. schôdza Výboru Národnej rady Slovenskej republiky pre verejnú správu a regionálny rozvoj na 15. júna 2026. 
K uvedenému termínu nebolo doručené stanovisko vlády Slovenskej republiky k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Samuelovi MIGAĽOVI, poverenému riadením Ministerstva investícií, regionálneho rozvoja a informatizácie Slovenskej republiky (tlač 1417) podľa § 109 ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. 
Výbor o predmetnom návrhu skupiny poslancov (tlač 1417) nerokoval nakoľko podľa  § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný.  
Predseda výboru poveril poslanca Národnej rady Slovenskej republiky Jozefa CECHA, aby predniesol na schôdzi Národnej rady Slovenskej republiky správu o výsledku prerokovania  návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Samuelovi MIGAĽOVI, poverenému riadením Ministerstva investícií, regionálneho rozvoja a informatizácie Slovenskej republiky, (tlač 1417) a predkladal návrhy v zmysle príslušných ustanovení zákona Národnej rady Slovenskej republiky                            č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. 
Súčasne predseda výboru určil poslancov Jaroslava BAŠKU, Vladimíra FAIČA, Viliama ZAHORČÁKA, Branislava BECÍKA a Romana MALATINCA za náhradníkov spravodajcu.

